עיר האמנויות והמדעים

עיר האומנויות והמדעים (ולנסית: Ciutat de les Arts i les Ciències; ספרדית: Ciudad de las Artes y las Ciencias) הוא מתחם בידור, תרבות ואדריכלות בעיר ולנסיה שבספרד ואחד מאתרי התיירות המרכזיים בה. המתחם הוא פרי תכנונם של האדריכלים סנטיאגו קלטרווה ופליקס קנדלה.

היסטוריה
ראש עיריית ולנסיה בשנת 1989, חואן לרמה, הוציא אל הפועל רעיון של חוזה מריה לופז פינרו, פרופסור להיסטוריית המדע באוניברסיטת ולנסיה, לבנות מוזיאון מדע בגן טוריה הממוקם על אדמת נהר בעל אותו שם שאפיקו הוסט שנים קודם לכן. צוות ההקמה ביקר במקומות עם מאפיינים דומים במינכן, לונדון וקנדה במטרה לתכנן את הפרויקט באופן פדגוגי.

מבנים
L'Hemisfèric — מבנה קולנוע תלת-ממדי המשתרע על פני 13,000 מ"ר הכולל IMAX, פלנטריום ולייזריום. 
 מוזיאון הנסיך פליפה למדע - El Museu de les Ciències Príncipe Felipe — מוזיאון מדע אינטראקטיבי בצורת לוויתן, המשתרע על פני 40,000 מ"ר ב-3 קומות. 
L'Umbracle — שדרת נוף עם מיני צמחים ולנסיינים (ביניהם אזוביון, יערה, דקלים ועוד), דרכה ניתן להשקיף על כל המתחם.
ל'אוסאנוגרפיק — חלל המוקדש להיכרות עם העולם התת-ימי הכולל אקווריומים ענקיים, מופעי דולפינים ובריכות מים עם בעלי חיים שונים. זהו אקווריום האוקיינוגרפיה הגדול ביותר באירופה, בשטח של 110,000 מ"ר ו-42 מיליוני ליטרים של מים. המבנה בנוי בצורת חבצלת מים והוא פרי עבודתו של האדריכל פליקס קנדלה.   
Palau de les Arts Reina Sofía — בית אופרה ומרכז לאומנויות הבמה.  
El Puente de l'Assut de l'Or — גשר המחבר בין הצד הדרומי של רחוב מינורקה. עמודו הגובה ביותר (125 מטרים), הוא הנקודה הגבוהה ביותר בעיר. 
L'Àgora — כיכר מקורה בה מתקיימים קונצרטים ואירועי ספורט שונים. 
מגדלי ולנסיה — חלק מפרויקט של בניית שלושה גורדי שחקים בגבהים 308, 266 ו-220 מטרים אשר טרם יצא לפועל ובעיני רבים בנייתו מוטלת בספק.

קישורים חיצוניים

 
 האתר הרשמי לתיירות בוולנסיה
 

מבנים שתכנן סנטיאגו קלטרווה
מוזיאונים למדע
ולנסיה: מבנים
ולנסיה: תרבות